
Ho wlad y menyg gwynion, 
Ydoedd enw Cymru gynt; 
Bellach, gwlad y menyg duon, 
Geilw pawb hi ar ei hynt; 
Syned nefoedd, gwrided daear, 
Wyled pob dyngarwr mad, 
Wrth fyfyrio ar gyflafan 
Ddofn glwyfa galon gwlad. 


Plwyf Llanddeusant, Sir Gaerfyrddin, 
Cartref amaethyddiaeth bur,— 
Ie, dyna'r fan anhygoel 
Gwnawd yr alanasdra'n wir; 
| Dafydd Jones, neu “ Dai Nantifan,” 
| Oedd y creulawn fwystfil ddyn, 
A thra'i dad oedd was yr Arglwydd, 
Mabyfalloeddefeihun. 

Cychwyn wnaeth i Lanymddyfri, 
Yn nghwmpeini'i wraig ddinam ; 
Ond cyn cyrhaedd Oroft-y-bywyd, 
Cweryl gawd rhwng tai a mam ; 
Ofnau'r fam yn awr ymchwyddent 
Uwch ac uwch fel llanw'r môr; 
Ing ei chalon yn ei llygad, 
Waeddai am gyfryngiad Iôr. 


Gwel, fy nghyfaill, yr anfad-ddyn, . 
Digter sy'n ei lygad llym ; : ^f 
Ar ei wyneb, megys brenin, 4 
Mae creulondeb yn eirym; 
Gwag, ac O ! mor wag yw'i galon 
O dynerwch dynol ryw ; 
Gwel! mae'n tynu'i gyllell allan, 
I drywanu'i briod gwiw. 


Fel mae'n codi'r gyllell fyny, 
Lleisiau lu yn eiriol sydd ; 
Yntau, coeliaf, rhwng dau feddwl, 
Byw i Dduw neu'r diafol fydd ; 
Amddifadrwydd j;edwar plentyn 
Lefa gyda gwendid rhyw, 
A chydwybod, hithau ddyrcha - 
Weddi am i'r fam gael byw. 


Ond pa ddyben ydyw eiriol ? 
Dim ond dangos erchyll bla, 
Dyn sy'n fyw i bob drwgdeimlad, 
Ond marw byth i deimlad da ; 
Er pob eiriol, do, 'r anfad ddyn 
Dorodd wddf ei anwyl wraig !— 
Gweithred fydd yn gwaeddi dial 
Tra b'o clogwyn uwch yr aig. 

Euog ffy heb neb yn erlid, 
Felly'r dyn mewn enw hwn, 
Felly wrth erch angeu'i briod, 
Teimlai'i farw'i hun yn nghlwm; 
Cledd euogrwydd wan ei enaid, 
Yntau'i gorff a dyr yn groes, 
Felly coda ux haul natur, 
Tra machluda nav haul oes. 


Ac fel hyn daeth Oroft-y-bywyd, 
Yn ddu Oroft-yr-dngeu gref, 
Croft acenion lleddfus gwynion, 

Oroft bloeddiadau rhwygai'r nef; 
Croft i'r awel wrth fyn'd heibio, 

Wylo'n dost dros gyflwr gwlad, 
Oroft ìi ddagrau mam i fethu 

Boddi drwg-fwriadau tad. 


Mab a thair o ferched glandeg 
Ar fôr amser welir 'nawr, 
Megys plu yn cael eu taflu 
Gan ruthriadau'r 'storom fawr ; 
Ffug-gyfeillion fel môr-adar, 
Oddiwrthynt sy'n pellhau, 
Ond mae'n gysur iddynt gofio 
Fod eu Duw yn agoshau. 


Colofn ddu yw'r drist gyflafan, 
O niweidiau arfer drwg, 

Er y dechreu hyn mewn crechwen, 
Buan try y wen yn ŵg; 

Mynych try yn wir wallgofrwydd, 
Annedwyddwch hyll ei wedd, 


. Anffyddlondeb priodasol, 


Ing ac anamserol fedd. 








Molawd Dyffryn Tywi 


——:0:—— 


AE glenydd Tywi serchog | 
Ar foreu heulog haf, 
Yn ymlid pob doluriau, 

A gwella clwyfau'r claf; 
Y dolydd heirdd meillionog; 
Llysieuog, deiliog dir, 

Sy'n ail i fro Paradwys, 
Yn wiwlys oll yn wir; 
Y perthi'n llawn rhosynau, 
A'r blodau sydd heb lai, 
Fel cadarn gâd, 
Yn harddu'r wlad, 
A dwyn iachôd yn chwai: 
Yr awel fwyn iachusol, 
A'i siriol hyfryd su, 
A gwyd y gwan 
“ A'r llesg i'r lan, 
Hyfrydlan Ganaan gu. 


A choda yr uchodydd 
I gaerydd gwlad y gwawl, Î 
I ddatgan melus garol, J 
Dymunol glod a mawl; 
Y fronfraith ar y brigyn 
A'i thelyn bêr ei thant, 
Sydd yn adfywio'r dyffryn, 
A phuro bryn a phant. 
Cerddorion mewn Eisteddfod, 
Fu'n haeddglod iawn cyn hyn, 
Ni chanent mwy 
Pe clywent hwy 
Gydglymiad côr y glyn; 
Am hyny, wyr Caerfyrddin, 
Dadgenwch oll yn nghyd | 
Ei glod heb lên | 
Hyd entrych nen, 
Mae'n ben dyffrynoedd byd. 





